Venezuelë: Protesta kundër presidentit 
Në Venezuelë po vazhdojnë protestat e opozitës, në të cilat po bëhet thirrje për shkarkimin e presidentit Nicolas Maduro
Raftet e shumë dyqaneve dhe farmacive në Venezuelë janë bosh, ndërsa ndërprerjet e energjisë elektrike kanë detyruar qendrat tregtare të reduktojnë orarin e punës. Kriza ekonomike në Venezuelë, që rezultoi nga rënia e çmimeve të naftës dhe keqmenaxhimi financiar, kulmoi me shpalljen nga Presidenti Maduro të gjendjes emergjente në vend për 60-ditë. Dekreti është kundërshtuar nga opozita e vendit, e cila po organizon protesta ku po bëhet thirrje për organizimin e një referendumi për largimin e presidentit Maduro. - thotë udhëheqësja e opozitës, Maria Corina Machado. Muajin e kaluar, opozita filloi procesin e mbledhjes së rreth katër milionë nënshkrimeve të nevojshme për të organizuar referendumin. Por analisti Kevin Casas-Zamora paralajmëron se qeveria mund të bllokojë çdo përpjekje për referendum: Presidenti Maduro ka thënë se parlamenti i kontrolluar nga opozita do të shpërbëhet. Ai ka kërcënuar se do të propozojë një amendament kushtetues për të shkurtuar mandatin pesë-vjeçar të parlamentit: Udhëheqësi venezuelian gjithashtu akuzoi Shtetet e Bashkuara për komplotimin e një skenari të dhunës në vend për të justifikuar një ndërhyrje të huaj ushtarake për ta larguar atë nga pushteti: - thotë analisti Kevin Casas-Zamora. Fondi Monetar Ndërkombëtar parashikon se inflacioni në Venezuelë, i cili tashmë është më i larti në botë, mund të dyfishohet në vitin 2016, duke arritur në mbi 720 përqind.